SET ภาคเช้าพุ่ง 10 จุด รับแรงซื้อหุ้นน้ำมัน-ปิโตรฯ-เจรจาการค้าจ่อลงนาม 15 ม.ค.นี้
SET ภาคเช้าพุ่ง 10 จุด รับแรงซื้อหุ้นน้ำมัน-ปิโตรฯ-เจรจาการค้าจ่อลงนาม 15 ม.ค.นี้
SET ภาคเช้าพุ่ง 10 จุด รับแรงซื้อหุ้นน้ำมัน-ปิโตรฯ-เจรจาการค้าจ่อลงนาม 15 ม.ค.นี้
2 ม.ค. 2563

ผู้สื่อข่าวรายงานว่า ดัชนีหุ้นไทยภาคเช้า ปรับขึ้นกว่า  10 จุด โดย ณ เวลา 10.09น.อยู่ที่ระดับ  1,590.43 จุด บวก 10.59 จุด หรือ 0.67% ด้วยมูลค่าซื้อขาย 14,279.09 ล้านบาท  โดยรับแรงซื้อหุ้นกลุ่มน้ำมันและปิโตรเคมีที่ดีดตัวขึ้นอย่างสดใส ตอบรับปัจจัยบวกโอกาสยุติสงครามการค้า หลังสหรัฐเตรียมลงนามข้อตกลงทางการค้ากับจีนในวันที่ 15 ม.ค.นี้ ผลักดันให้บรรยากาศการลงทุนวันแรกของปี 63 มีความคึกคัก
บล.ฟินันเซีย ไซรัส ระบุในบทวิเคราะห์ว่า แนวโน้มตลาดวันนี้(2ม.ค.62) :คาดว่า SET Index จะยังคงแกว่งตัว Sideways to Sideways Up ในกรอบ 1,570-1,590 จุด โดยประเด็นหนุนคือการลงนามข้อตกลงทางการค้าเฟสแรกระหว่างสหรัฐฯ-จีนที่คาดว่าจะเกิดขึ้นในวันที่ 15 ม.ค.นี้รวมถึง PBOC ที่ปรับลด RRR ลง 0.5%
อย่างไรก็ตามยังมีอีกหลายปัจจัยสำคัญที่ต้องติดตามทั้งเรื่อง Brexit รวมถึงการเมืองในประเทศทั้งในและนอกสภา เรายังเน้นให้เลือกลงทุนหุ้นเป็นรายตัวที่มีประเด็นบวกเฉพาะตัวและราคาปรับตัวลงแรงในช่วง 1-2 เดือนก่อนหน้าโดยเฉพาะหุ้นที่ให้ Dividend Yield ระดับสูง
กลยุทธ์ : เลือกลงทุนในหุ้นที่ปรับตัวลงแรงในช่วง 1-2 เดือนที่ผ่านมาและโดยเฉพาะที่ปันผลสูง//ส่วนที่สะสมไปแล้วยังเน้นถือต่อ
 